Publication: Magyar Közlöny
Issue: MK-2008-84 (Year: 2008, Number: 84)
Era: 2004-2010
Section: 1/1990. (VIII. 21.) IKM rendelet negyedik szakaszát és annak mellékletét, amely az egészségre ártalmas munkakörben foglalkoztatottak jogait biztosította például a vegyiparban és a kohászatban. A döntés indokolása szerint a június
Paragraph Index: 1336

1. Az OÉT az elsõ napirendi pontban szereplõ „Elõterjesztés a rendezett munkaügyi kapcsolatok követelményét érintõ törvények módosításáról” címû anyagot tárgyalta. A kormányzati oldal elõterjesztésében szóban is összefoglalta az írásos dokumentum fõbb elemeit, ismertette a törvények módosításának szükségességét (egységesítés). A munkavállalói oldal a kormányzati oldal elõterjesztését elfogadta. Kiegészítésül annak tisztázását igényelte, hogy mi a jogszabály-elõkészítõk szándéka azokra az esetekre nézve, ha a kedvezmények megítélése után következik be súlyos jogsértés a munkáltatónál. Az oldal álláspontja szerint az ilyen helyzetekre vonatkozóan elõ kell írni a támogatások visszafizetésének kötelezettségét. A munkáltatói oldal kifejtette, hogy a munkaügyi szabályok egységesítésének szándékával egyetért, de a szigorítást nem támogatja. A feketegazdaság elleni küzdelem a munkáltatói oldalnak is érdeke, a többi jogsértéssel kapcsolatos elõírást azonban túl szigorúnak találja, megítélése szerint azok nem életszerû elvárásokat tükröznek. Álláspontja szerint a tervezet – további egyeztetést követõen – átdolgozásra szorul, ezért azt jelenlegi formájában nem támogatja. A 2008. március 28-i ülésen hozott döntés értelmében az OÉT eseti bizottságot hoz létre a téma további tárgyalására, a részletek kidolgozására. A Kormány ezért a törvényjavaslatot az Országgyûlés tavaszi ülésszakán nem nyújtja be.

Source: https://magyarkozlony.hu/hivatalos-lapok/9a6d9541331256546d4af52d93d8f97379eb18c1/dokumentumok/11068e7f11bd61188d5f8d10983dced31d61a723/letoltes